टीम इंडिया ने देशवासियों को दीपावली का तोहफा दे दिया। रोहित शर्मा के ऐतिहासिक शतक (111 रन) और गेंदबाजों के जबरदस्त प्रदर्शन की बदौलत भारतीय टीम ने लखनऊ टी-20 में वेस्टइंडीज को 71 रन के बड़े अंतर से हराया। इस तरह शुरुआती दो मुकाबले जीतकर भारत ने तीन मैच की सीरीज में 2-0 की अजेय बढ़त ले ली। वहीं, नाबाद शतकीय पारी खेलने वाले कप्‍तान रोहित शर्मा को “मैन ऑफ द मैच” चुना गया। अब अगला मुकाबला 11 नवंबर को चेन्नई में खेला जाएगा।